**Antic Cafe** (アンティック-珈琲店 - Antikku Kafe, prezývaný **An Cafe**) je japonská poprocková skupina založená v roku 2003. Majú podpísanú zmluvu so Sony Music Japan. Ich vizuálny štýl je oshare kei a svoju hudbu opisujú ako "Harajuku Dance Rock". 1. septembra 2009 skupina oznámila, že po ich koncerte 4. januára 2010 v Nippon Budokan sa na čas odmlčia, ale napriek tomu sa nerozpadnú. 1. apríla 2012 po dvojročnej pauze oznámili svoj návrat.

História
--------

An Cafe v máji 2003 založil spevák Miku, gitarista Bou a basgitarista Kanon, ktorí sa spoznali pri hľadaní ľudí s podobnými záujmami na internete. Mikuova prvá kapela Revirii sa rozpadla pred dvoma mesiacmi. Hoci ešte nemali bubeníka, 17. júna 2003 vydali svoje prvé demo s názvom „Oopu-ngu (Ope.ning)", 2. júla 2003 ďalšie, s názvom „Uzumaki Senshokutai/Hatsukoi". Neskôr v tomto roku sa k nim pridal bubeník Teruki, ktorý bol predtým členom skupiny Feathers-Blue.

24. marca 2004 vydali An Cafe svoje prvé oficiálne demo s názvom "Candyholic" a podpísali nahrávaciu zmluvu s Loop Ash. Singel Candyholic získal v marci druhé miesto v Oricon indies music chart. Skupina pokračovala v koncertoch a nahrávaní, čo viedlo k ich prvému albumu *Shikisai Moment*, ktorý vyšiel 5. novembra 2005. Kapela vydala v roku 2006 ešte niekoľko singlov a 29. novembra 2006 vyšiel ich druhý album *Magnya Carta*. V roku 2007 kapela oznámila svoje prvé vystúpenie v zámorí na Project A-Kon. V tom istom roku, 17. apríla, Bou oznámil odchod zo skupiny. Svoje posledné vystúpenie odohral 30. apríla 2007, ktoré bolo neskôr vydané na DVD s názvom *Hibiya On ☆The☆ 0 New Sekai*.

Po tom, čo Bou opustil skupinu, oznámili príchod do An Cafe dvaja noví členovia: Takuya, namiesto Boua ako gitarista, a Yu-ki, ktorý sa pripojil k An Cafe ako klávesák. Prvý singel s ich novou zostavou sa volal "Kakusei Heroism"; dva mesiace po ňom nasledoval singel "Ryūsei Rocket". Na konci roku 2007 oznámili An Cafe prvé zámorské turné, ktorého súčasťou bola v roku 2008 aj Európa. Začiatkom roka 2008 skupina ohlásila singel "Cherry Saku Yuki!!", ktorý vyšiel 27. februára 2008 a 9. apríla 2008 vydali album *Gokutama Rock Cafe*. 13. marca 2009 vydali An Cafe v Los Angeles EP "Harajuku Dance Rock" špeciálne pre fanúšikov V Severnej Amerike a Európe. V septembri 2009 vydala skupina svoje štvrté štúdiové album s názvom *BB Parallel World*, ktoré obsahovalo titulné piesne zo singlov "Aroma", "Summer Dive" a "Natsu Koi ★ Natsu Game" a taktiež 8 ďalších pesničiek.

V roku 2010 An Cafe oznámili hiatus, tzv. pauzu od svojich aktivít. Nikto nevedel, ako dlho bude táto pauza trvať, ale nikde sa nepísalo, že by sa skupina mala rozpadnúť. Správa vyšla na ich oficiálnej stránke a oznamovala, že ich posledný koncert sa bude konať v Nippon Budokan. Táto Nippon Budokan Show sa konala 4. januára 2010. Počas tejto pauzy sa niektorí členovia skupiny zapojili do iných projektov. Basgitarista Kanon bol hosťom Otaconu 2010, ako účastník diskusie a hosťujúci DJ. Taktiež so speváčkou Kanon Wakeshimou vytvorili duo kanonxkanon. Miku sa stal vokalistom novej skupiny Lc5. Teruki hral ako zaskakujúci bubeník v skupine DOG in the parallel world orchestra.

1. apríla 2012 An Cafe oznámili, že budú pokračovať vo svojich aktivitách a v novembri absolvovali svetové turné s názvom "ANCAFESTA '12 SUMMER DIVE" v Európe a Spojenom kráľovstve. 8. augusta vydali svoje comebackové mini-album "Amazing Blue" .

Členovia
--------

Kanon na Japan Expo 2010
* Miku (みく?) – vokály (2003 – súčasnosť)
* Kanon (カノン?) – basgitara, sprievodné vokály (2003 – súčasnosť)
* Teruki (輝喜?) – bicie (2003 – súčasnosť)
* Takuya (タクヤ?) – gitara, sprievodné vokály (2007 – súčasnosť)
* Yu-ki (ゆうき Yūki?) – klávesy, syntetizéry (2007 – súčasnosť)

Zakladajúci členovia
* Bou (坊?) – gitary, sprievodné vokály (2003 – 2007)

Medzinárodné uznanie
--------------------

An Cafe dosiahli v Japonsku veľký úspech. Úspešní boli aj v Európe, pevninskej Ázii (Kórea, Čína), Argentíne, Brazílii, Čile, Kanade a Spojených štátoch.

V roku 2008 navštívila kapela Fínsko, Švédsko, Nemecko, Francúzsko, Spojené kráľovstvo, Španielsko, Spojené Štáty a Kóreu na svojom prvom zámorskom turné "Live Cafe-Tour '08 - Nyappy Go Around World". Odohrali celkom 12 koncertov v 8 krajinách.

V marci a apríli 2009 absolvovali ďalšie zámorské turné "Live Cafe Tour '09 Nyappy Go Around the World Ⅱ -Harajuku Dance Rock Night-", ktoré zahŕňalo 12 krajín: Rusko, Fínsko, Švédsko, Nemecko, Spojené kráľovstvo, Francúzsko, Španielsko, Argentínu, Čile, Brazíliu, Mexiko a Spojené štáty.

Diskografia
-----------

### Albumy

* *Shikisai Moment* (色彩モーメント, 9. november 2005)
* *Magnya Carta* (マグニャカルタ, 29. november 2006)
* *Gokutama Rock Cafe* (極魂ROCK CAFE, 9. apríl 2008)
* *BB Parallel World* (9. september 2009)
* *Hikagyaku Ziprock* (非可逆ZiprocK, 6. november 2013)

### EP

* *Amedama Rock* (飴玉ロック, 23. február 2005)
* *Ko Akuma Usagi no Koibumi to Machine Gun* (小悪魔USAGIの恋文とマシンガンe.p. 29. október 2008)
* *Harajuku Dance Rock* (13. marec 2009, iba v Európe a Severnej Amerike)
* *Amazing Blue* (8. august 2012)

### Kompilácie

* *Antic Cafe* (9. december 2009)

### Single

* "Candyholic" (キャンデーホリック, 24. marec 2004)
* "√69" (6. jún 2004)
* "Komou Cosmos" (孤妄, 24. november 2004)
* "Karakuri Hitei" (カラクリ否定, 30. marec 2005)
* "Tekesuta Kousen" (テケスタ光線, 20. júl 2005)
* "Escapism" (エスカピズム, 24. august 2005)
* "Merrymaking" (メリメイキング, 21. september 2005)
* "10’s Collection March" (10's コレクション マァチ, 1. marec 2006)
* "Bonds ~Kizuna~" (BondS ～絆～, 17. máj 2006)
* "Smile Ichiban Ii Onna" (スマイル一番 イイ♀, 20. september 2006)
* "Snow Scene" (スノーシ一ン, 18. október 2006)
* "Kakusei Heroism ~The Hero Without a "Name"~" (覚醒ヒロイズム～THE HERO WITHOUT A "NAME"～, 22. august 2007)
* "Ryūsei Rocket" (流星ロケット, 7. november 2007)
* "Cherry Saku Yuki!!" (Cherry咲く勇気!!, 27. február 2008)
* "Summer Dive" (30. august 2008, iba živá distribúcia)
* "Aroma" (11. marec 2009)
* "Natsu Koi ★ Natsu Game" (夏恋★夏GAME, 12. august 2009)
* "Bee Myself Bee Yourself ~Jibun Rashiku Kimi Rashiku Umareta Story wa Hajimattenda~" (Bee Myself Bee Yourself ~自分らしく君らしく生まれたストーリーは始まってんだ~, 12. jún 2013)
* "Itai Onna ~No Pain, No Love? Japain Girls in Love~" (イタイ女〜NO PAIN,NO LOVE? JAPAIN GIRLS in LOVE〜, 10. júl 2013)
* "Roman ~Let's Make Precious Love~" (狼MAN 〜Let's make precious love〜, 14. august 2013)

### DVD

* *Like An Cafe* (ライカ・カフェ, 10. október 2004)
* *20051203 Shikisai a On* (20051203色彩亜音, 3. december 2005)
* *Yagai de Nyappy* (野外でニャッピー, 17. december 2006)
* *Hibiya on ★the★ o New World* (HIBIYA ON★ザ★御NEW世界, 2. júl 2007)
* *Nyappy Go Around Fever* (25. apríl 2008)
* *AnCafesta '08 Summer Dive* (24. december 2008)
* *Live Cafe - Tour '08 Nyappy Go Around the World* (11. marec 2009)
* *Finale of Nyappy - Kawayusu Rock de Go Gogo!!* (4. november 2009)
* *Live Cafe 2010 King of Harajuku Dance Rock Ikinari Nyappy Legend* (22. august 2010)
* *AnCafesta '12 Summer Dive - Daikoukai Jidai - (27. marec 2013)*

Externé odkazy
--------------

* Oficiálna stránka
* Oficiálny Twitter
* Oficiálna stránka na sociálnej sieti Facebook

Zdroj
-----

*Tento článok je čiastočný alebo úplný preklad článku An Cafe na anglickej Wikipédii (číslo revízie nebolo určené).*